חגית בנזימן

חגית בֶּנזימַן (נולדה ב-17 באוקטובר 1940) היא סופרת ומשוררת ילדים פופולרית, וכן פסיכולוגית קלינית ומורה בכירה בדימוס במחלקה לפסיכולוגיה ובבית הספר לחינוך של האוניברסיטה העברית בירושלים.

ביוגרפיה
בנזימן נולדה בתל אביב בשם חגית אטר, בתם של חוה (לבית בוקסבאום) ומשה אטר, עיתונאי, סופר ומתרגם, העורך הכלכלי של "הארץ" ושל "ג'רוזלם פוסט". היא שירתה בצה"ל במערכת העיתון הצבאי "מערכות". היא בעלת תואר ד"ר לפסיכולוגיה בתחום הפסיכולוגיה של ילדים, אותו סיימה באוניברסיטה העברית בירושלים בהדרכת ד"ר זאב קליין בשנת 1977. היא לימדה שנים רבות במחלקה לפסיכולוגיה במגמה הקלינית. היא מומחית במבחני אישיות, התחום אותו לימדה במהלך השנים באוניברסיטה. במקביל הייתה, במשך מספר שנים, ראש המגמה לייעוץ חינוכי בבית הספר לחינוך באוניברסיטה העברית.

בנזימן כתבה, החל מסוף שנות ה-70, כעשרים ספרי שירי ילדים. שיריה עוסקים, בין השאר, במפגש שבין עולם הילדים לעולם המבוגרים.

הוציאה ב-2015 תרגום חדש למשלי קרילוב בשם "כל המשלים".

חגית בנזימן היא אשתו של העיתונאי עוזי בנזימן. בתם נעמה בנזימן היא מאיירת ספרי ילדים וסופרת. בנם ד"ר יותם בנזימן הוא חוקר פילוסופיה (חתנו של העיתונאי רם עברון). בתם ראומה, שהייתה פסיכולוגית קלינית, נפטרה מסרטן בשנת 2007 בגיל 35. בנם הצעיר, ד"ר יובל בנזימן, מתמחה בסכסוך הישראלי-ערבי, ומשמש כיועץ אקדמי ביוזמת ז'נבה. בן דודו הוא העיתונאי ואיש התקשורת ראודור בנזימן.

מבחר מספריה

ספרות ילדים
כשאמא הייתה קטנה, איירה ליאת בנימיני-אריאל, הוצאת דביר 1977 (מהדורה מאוחרת יותר אויירה בידי תמי בצלאלי)
משפחת ידחת, הוצאת דביר 1977\1998 (ה'תשל"ח)
למה לאמא מותר?, ציר דודו גרשטיין. הוצאת כתר 1979
בתיבה אחת, הוצאת דביר 1982
כשאבא היה קטן, איירה ליאת בנימיני-אריאל, הוצאת דביר 1983
שירי לידה, הוצאת דביר 1984
כשנוסעים לארץ אחרת, איירה ליאת בנימיני-אריאל, הוצאת דביר 1985, זכה בפרס זאב לספרות ילדים ונוער
מר קו וגברת נקודה, הוצאת דביר 1986
נכד בגובה כוכב, הוצאת מודן 1987
מתקן הפנסים, הוצאת מודן 1988
אגדה על כחול וורוד, הוצאת מודן 1989
על דובים ועל יער, הוצאת דומינו 1989
געגועים, הוצאת מודן 1989
ילד בערך, הוצאת דומינו 1991
הורים משגעים, הוצאת דביר 1996
איבן אנדרייביץ' קרילוב - כל המשלים, הוצאת כרמל 2015

ספרות פסיכולוגית
השפעת גישתן החינוכית של אמהות על התפתחות אמוציונלית וקוגניטיבית של ילדיהן, דיסרטציה, הוצאת האוניברסיטה העברית, 1977
לצאת מן המבוך: דוגמות של אבחונים פסיכולוגיים, הוצאת דביר, 1982
שעות קבלה: בריאות נפשית בבית-הספר, הוצאת מודן, 1987

קישורים חיצוניים 
 
 
 
 
 חגית בנזימן, חיים רון, יוקטן צובע את השמים, גוגל ספרים

הערות שוליים

משוררות ישראליות
משוררים ישראלים
משוררות כותבות עברית
משוררים כותבי עברית
חגית
סגל האוניברסיטה העברית בירושלים: חינוך
סגל האוניברסיטה העברית בירושלים: פסיכולוגיה
סופרות ישראליות
סופרים ישראלים
פסיכולוגיות ישראליות
פסיכולוגים ישראלים
זוכות פרס זאב
זוכי פרס זאב
משפחת אטינגר
בוגרי בית הספר יהלום (רמת גן)
בוגרות בית הספר אהל שם
בוגרי בית הספר אהל שם
בעלות תואר דוקטור מהאוניברסיטה העברית בירושלים
בעלי תואר דוקטור מהאוניברסיטה העברית בירושלים
ישראליות שנולדו ב-1940
ישראלים שנולדו ב-1940